kardosdrur/scandi-wiki huggingface dataset:
Knud Voss

Knud Voss (født 6. februar 1929 i Odense, død 26. oktober 1991) var en dansk kunsthistoriker.

Voss var student fra Odense Katedralskole 1948, mag.art. i kunsthistorie fra Aarhus Universitet 1958. 

Voss blev dr.phil. fra Aarhus Universitet 1966, var statsstipendiat ved Det Danske Institut for Videnskab og Kunst i Rom 1954-55; adjunkt ved Aarhus Universitet 1963-66; direktør for Skagens Museum 1973. Han var medlem af bestyrelsen for A/S Hindsgavl 1973, for Jens Nielsens Museum, Holstebro 1973. Han modtog Kunsthistorikeren Robert Hirschsprungs Mindelegat 1971.

Han beskæftigede sig især med arkitektur, bl.a. som skribent på Kristeligt Dagblad. Et andet område som Voss havde kendskab til, var malerkunst. Voss udgav flere bøger inden for disse interesseområder, blandt andet om Skagensmalerne. Han var direktør for Skagens Museum, og kendt for at skælde daværende kulturminister Niels Matthiasen ud, da denne tog billeder ned af væggene for at få plads til bespisning af sine gæster på Skagens Museum.

Væsentligste publikationer 
 Klassicismens fyenske borgerhuse (1953)
 Poetisk ouverture eller Af H.C. Andersens barndom (1953)
 Bygningsadministrationen i Danmark under enevælden, disputats, 1966.
 Guldalderens malerkunst, dansk arkitekturmaleri 1800-1850 (1968)
 Billedhuggeren Børge Jørgensen (1969)
 Herregården Hindsgavl (1969, s. m. Frantz Wendt)
 Bygningskunst i Søllerød 1670-1970 (1970)
 Arkitekten Nicolai Eigtved 1701-1754 (1971)
 Dansk Billedkunst 1850-1900 (1974, Politikens Kunsthistorie)

Kilder 
 Kraks Blå Bog 1974

Kunsthistorikere fra Danmark
Museumsfolk fra Danmark
Ansatte ved Aarhus Universitet
Personer fra Odense
Faglitterære forfattere fra Danmark
Personer i Kraks Blå Bog (afdøde)
Dansksprogede forfattere fra Danmark
Carsten Jørgensen (flertydig)

Carsten Jørgensen har flere betydninger:

 Carsten Jørgensen – dansk orienteringsløber.
 Carsten Jørgensen (forfatter) – dansk faglitterær forfatter.
 C.V. Jørgensen – dansk sanger og sangskriver
Gunnar Bergsten

Gunnar Bergsten (3. januar 1920 i Malmø, Sverige – 1999?) var en dansk atlet og skovrider.
Bergsten kom til Danmark som 5-årig i 1925 og blev dansk statsborger 1939. Han begynde med atletik i Københavns IF som 14-årig i 1934 og forblev i klubben hele karrieren. Sit store gennembrud fik han 1942 hvor han blev dansk mester på 400 meter, 800 meter, femkamp og 4 x 100 meterløb og satte danske rekorder på 1500 meter, 1 mile, 1000 meter stafet og i femkamp. 1943 nåede han en 3. plads på verdensranglisten på 800 meter med tiden 1.49.7, listen toppedes af klubkameraten Niels Holst-Sørensen.

Bergsten vandt seks individuelle danske mesterskaber og otte i stafetløb Han satte fem individuelle danske rekorder og tre i stafet. Han deltog i otte landskampe. Han sluttede efter en fjerde plads på 4 x 400 meter på EM i Oslo 1946 sin aktive idrætskarriere for arbejdet som skovrider i Nordsjælland, kun 26 år gammel.

Bergsten arbejdede som skovrider i Julebækhus i perioden fra 1959 til 1989, hvorefter han gik på pension. Han har skrevet bogen; Skovene omkring Helsingør.

Internationale mesterskaber 
 1946 EM 4x 400 meter 3.15,4 4. plads Hold: Herluf Christensen, Knud Greenfort, Gunnar Bergsten og Niels Holst-Sørensen

Danske mesterskaber 
  1945 Længdespring
  1944 Femkamp
  1943 400 meter
  1943 800 meter
  1942 Femkamp
  1942 400 meter
  1942 800 meter
  1941 800 meter
  1941 400 meter

Danske rekorder 
 1500 meter: 3.55.2 1942
 1 mile: 4.15.6 København 11. september 1942
 Femkamp: 3339p 1942 (6.47-45.58-23.0-29.70-4.07.0)
 1000 meter stafet: 1942

Personlige rekorder 
 100 meter: 11.3 1940
 200 meter: 23.0, 1942
 400 meter: 49.4 1942
 800 meter: 1.49.0 1943
 1000 meter: 2.27.8 1942
 1500 meter: 3.55.2 København 25. september 1942
 1 mile: 4.15.6 København 11. september 1942
 Højdespring: 1.70 1939
 Længdespring: 6.92 Østerbro Stadion 1. august 1945
 Femkamp: 3339p 1942 (6.47-45.58-23.0-29.70-4.07.0)

Eksterne henvisninger 
 "Officielle Efterretninger" og "DAF i tal" 
 Københavns Idræts Forenings hjemmeside – KIF-ranglister 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Sprintere fra Danmark
Atleter fra Københavns IF
Danskere født i Sverige
Personer fra Malmø
Mellemdistanceløbere fra Danmark
Mangekæmpere fra Danmark
Længdespringere fra Danmark
Carsten Jørgensen (forfatter)

Carsten Jørgensen er cand.phil. i historie og har skrevet bogen ”Fra Bjelkes Allé til Barcelona – danske frivillige i Spanien 1936-39” (Nyt Nordisk, Arnold Busck, 1986). Derudover har han skrevet adskillige artikler om Danmarks historie i det 20. århundrede til Fogtdals Illustreret Tidende. Siden 1999 har han været ansat på forskningscentret FAOS, hvor han står for artikelbidrag til European Industrial Relations Observatory (EIRO), som er en elektronisk nyhedsdatabase under The European Foundation for the Improvement of Living and Working Conditions, nedsat af Europa- Kommissionen.

Faglitterære forfattere fra Danmark
Ansatte ved Københavns Universitet
Dansksprogede forfattere fra Danmark
Børge Jensen (Olsen-banden)

Børge Jensen (muligvis født i 1958) er en fiktiv person i filmene om Olsen-banden. Børge blev spillet af Jes Holtsø. Han optræder i film nr. 1-8 og 11 samt 14.

Børge er Kjelds og Yvonnes søn. I den første film har han storebroren Birger og en unavngiven lillesøster, men i de andre film er han enebarn. Børge hjælper nogle gange til med Olsen-bandens kup.

I Olsen-bandens store kup siger Børges mor, Yvonne, at Børge er opkaldt efter Kjelds far; i samme film skal Børge konfirmeres, men han vil hellere have en knallert. I Olsen-banden går amok har han fået en knallert.

I Olsen-banden på sporet kan Børge se frem til at blive trafikelev i DSB på trods af, at hans mor tidligt i filmen ønskede, at Børge kunne blive elev i ØK.

I Olsen-banden ser rødt bliver Børge gift med sin klodsede kæreste, Fie, som blev spillet af Lene Brøndum; i Olsen-banden overgiver sig aldrig får de en søn, som skal opkaldes efter sin farfar, Kjeld; ligesom Børge, der er opkaldt efter sin farfar.

I Olsen-bandens sidste stik bliver Børge Jensen omtalt som en kendt selskabstømmer, der bor i Portugal. Den sidste film er uden Fies medvirken.

I de norske film med Olsenbanden hedder han Basse (bortset fra en enkelt film hvor han hedder Birger). Basse blev spillet af Pål Johannessen.

Medvirken 
Danmark
Olsen-banden (1968), Olsen-banden på spanden (1969), Olsen-banden i Jylland (1971), Olsen-bandens store kup (1972), Olsen-banden går amok (1973), Olsen-bandens sidste bedrifter (1974), Olsen-banden på sporet (1975), Olsen-banden ser rødt (1976), Olsen-banden overgiver sig aldrig (1979), og Olsen-bandens sidste stik (1998).

Norge
Olsen-Banden-operasjon Egon (1969), Olsenbanden og Dynamitt-Harry (1970), Olsenbanden tar gull (1972), Olsenbanden og Dynamitt-Harry går amok (1973), Olsenbanden møter Kongen & Knekten (1974), Olsenbandens siste bedrifter (1975), Olsenbanden for full musikk (1976) og Olsenbandens siste stikk (1999).

Eksterne henvisninger 
 

Personer fra Olsen-banden
Ole Hansen (atlet)

Ole Hansen (18. april 1933 -) er en tidligere dansk orienteringsløber som løb for Københavns IF.

Ole Hansen deltog i sit første danske mesterskab i 1953 og blev nummer 3, blev dansk mester i orientering 1956 og 1962. Samme med Thorkil Hansen og Finn Faxner blev han dansk mester i stafet 1966. Han har også to gange været dansk mester i feltsport individuelt og en gang for hold. Han debuterede på orienterings landsholdet 1955 til de nordiske mesterskaberne i Finland, bedste internationale resultat var to 2. pladser i Danmark-Sydsverige. Han var med på det danske hold ved de første Europa mesterskaber i Løten, Norge i 1962. Han var på landsholdet ti gange.

Efter karrieren var Ole Hansen var formand for KIFs orienterings afdeling og var første formand og medstifter af OK 73.

Ole Hansen var købmand.

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Orienteringsløbere fra Danmark
Atleter fra Københavns IF
Ole Hansen

Ole Hansen erhttps://da.wikipedia.org/w/index.php?title=Ole_Hansen&action=edit navnet på flere personer:

 Ole Hansen (søofficer) - dansk søofficer
 Ole Hansen (politiker) – dansk politiker og landbrugsminister
 Ole Hansen (atlet) – dansk tidligere orienteringsløber
 Ole Hansen (løber) – dansk tidligere langdistanceløber
 Ole Hansen (musiker) – dansk musiker og komponist
 Ole Kock Hansen - dansk musiker
Tyrolean Airways

Tyrolean Airways var et flyselskab fra Østrig med hjemsted i Innsbruck og med et Hub i Flughafen Wien-Schwechat. Tyrolean var et datterselskab af Austrian Airlines og brugte i koncernsammenhæng navnet Austrian Arrows.

Tidligere flyselskaber fra Østrig
Etableret i 1980
Ophørt i 2015
Firenze Amerigo Vespucci

Firenzes største lufthavn Amerigo Vespucci (italiensk: Aeropuerta de Florence san Amerigo Vespucci) er opkaldt efter den italienske opdagelsesrejsende Amerigo Vespucci. Lufthavnen benyttes af mange flyselskaber, og er den største lufthavn i Toscana.

Den 5. december er 2012 Vueling annonceret åbningen af en ny base af operationer, hvorfra man kan flyve til Firenze til syv destinationer i Europa: Hamburg, Barcelona, Berlin, København, London Heathrow, Madrid og Paris Orly.

Lufthavne i Italien
Amerigo Vespucci
Barcelona Lufthavn

Josep Tarradellas Barcelona-El Prat Lufthavn (catalansk: Aeroport Josep Tarradellas Barcelona-El Prat, spansk: Aeropuerto Josep Tarradellas Barcelona-El Prat, også kaldet El Prat) (IATA: BCN, ICAO: LEBL) er en international lufthavn placeret ved Barcelona, El Prat de Llobregat kommune i Catalonien, Spanien. I 2009 ekspederede den 27.311.765 passagerer, 278.965 flybevægelser, hvilket gør den til landets anden travleste, efter Madrid-Barajas Lufthavn og foran Palma de Mallorca Lufthavn.

Referencer

Eksterne henvisninger 

 Barcelona Lufthavns officielle hjemmeside 

Lufthavne i Spanien
Lufthavn
Etableret i 1918
Bregnemos-ordenen

Bregnemos-ordenen (Hypnales) er meget omfattende og rummer ca. 45 familier og langt over 100 slægter, som er udbredt over hele verden og som er almindeligt forekommende overalt. Ordenen indeholder hovedparten af de bladmosser, der bærer sporehuse på korte sidegrene (pleurokarpe mosser).

Bregnemos-ordenens arter er krybende, nedliggende planter (stauder). I hovedskuddet har de kun én, reduceret eller helt manglende streng. Hovedskuddet bærer bladagtige sideskud, som bærer skælformede småblade. Disse småblade er ægformede til lancetformede med en manglende eller reduceret bladribbe. Sporehuset sidder på en lang stilk. Sporemunden består altid af to rækker af småtænder. Hætten over sporehuset danner en glat kappe.

Ordenen er udbredt over hele kloden, og arterne danner ofte massebestande på skovbund eller i moser.

Her beskrives kun de af dem, som er repræsenteret ved arter i Danmark.

 Amblystegiaceae
 Brachytheciaceae
 Bregnemos-familien (Thuidiaceae)
 Entodontaceae
 Hylocomiaceae 

 Hypnaceae
 Lembophyllaceae
 Leskeaceae
 Plagiotheciaceae
 Pterigynandraceae

 Anomodontaceae
 Catagoniaceae
 Climaciaceae
 Cryphaeaceae
 Echinodiaceae
 Fabroniaceae
 Fontinalaceae
 Helodiaceae
 Leptodontaceae
 Lepyrodontaceae

 Leucodontaceae
 Meteoriaceae
 Microtheciellaceae
 Myriniaceae
 Myuriaceae
 Neckeraceae
 Orthorrhynchiaceae
 Phyllogoniaceae
 Prionodontaceae
 Pterobryaceae

 Regmatodontaceae
 Rhytidiaceae
 Rutenbergiaceae
 Sematophyllaceae
 Sorapillaceae
 Stereophyllaceae
 Symphyodontaceae
 Theliaceae
 Trachylomataceae
Flemming Flindt

Flemming Ole Flindt (født 30. september 1936 i København, død 3. marts 2009 i Sarasota, Florida, USA) var en dansk balletdanser, koreograf og balletmester.

Biografi 
Flindt blev uddannet på Det Kongelige Teaters Balletskole og i Paris. Han blev engageret til Den Kongelige Ballet og endte sin dansekarriere som solodanser samme sted med en række gæsteoptrædener på store udenlandske scener.

I perioden 1966-78 var han balletmester ved Den Kongelige Ballet, og blandt hans opsætninger i den periode vakte især balletten Dødens Triumf fra 1972 stor opmærksomhed. I den optrådte der i visse scener nøgne dansere, herunder balletmesteren selv og hans daværende kone, Vivi Flindt, lige som rockgruppen Savage Rose lavede musikken til den. Balletten blev en stor succes lige som flere af hans andre opsætninger i perioden. I 1978 dannede han sit eget balletkompagni, der havde premiere med Salome. Få år senere blev Flemming Flindt ansat som balletmester ved balletten i Dallas, USA. Senere fungerede han som freelance koreograf, inden han i 1991 vendte tilbage til Det Kongelige Teater.

Flindt blev udnævnt til Ridder af Dannebrog i 1974 og blev senere Ridder af 1. grad. Han er begravet på Frederiksberg Ældre Kirkegård.

Noter 

Koreografer fra Danmark
Personer fra København
Flemming
Balletdansere fra Danmark
Balletmestre
Riddere af 1. grad af Dannebrog
Personer i Kraks Blå Bog (afdøde)
Personer med enkeltværker i Kulturkanonen
Det Kongelige Teaters balletmestre
Danny Higginbotham

Daniel John "Danny" Higginbotham (født 29. december 1978 i Manchester, Greater Manchester, England) er en tidligere engelsk fodboldspiller, der spillede som forsvarsspiller.

Spillerkarriere

Manchester United 
Higginbotham startede sin karriere i Manchester United, men han var ikke i stand til at komme på førsteholdet og blev sendt til Royal Antwerp på et udlån. I den tid havde Higginbotham karantæme fra fodbold i et år efter en anklage om et angreb på en dommer. En belgisk ret reducerede Higginbothams karantæne til fire måneder.

Derby County 
Higginbotham's beslutning om at han ville spille som fast mand på et førstehold, gjorde at han tog til Derby County for 2 millioner pund – en stor sum for en ung spiller med kun fire kampe i den øverste liga på papiret. Higginbotham fik sin debut for Derby i et 2-2-opgør mod Southampton, og han var senere med til at hjælpe Derby med at undgå nedrykning i slutningen af 2000-01-sæsonen. 2001-02-sæsonen var mindre vellykket, på trods af at han vandt tilhængernes Årets Spiller-pris, da Derby rykkede i slutningen af en traumatisk periode, hvor de blev ledet af tre forskellige managers – Jim Smith (som forlod klubben i oktober), Colin Todd (forfremmet fra assistentmanagerposten efter Smiths tilbagetræden) og John Gregory (hentet til klubben som Todd efterfølger).

Det blev hele tiden forventet, at Higginbotham ville flytte klub, hvis Derby ikke formåede at kæmpe godt nok til at rykke op i Premier League igen. I januar 2003, da Derby endda havde problemer i League One, tog han til Southampton på et lån, hvorefter han senere tilsluttede sig dem i februar. Higginbotham spillede i alt 86 kampe for Derby, og han scorede tre gange.

International karriere 
Den 19. november 2013 fik Higginbotham sin debut for Gibraltars landshold, der spillede 0-0 i en træningskamp mod Slovakiet.

Referecer

Eksterne henvisninger 

 

Fodboldspillere fra England
Fodboldspillere fra Manchester United F.C.
Fodboldspillere fra Royal Antwerp FC
Fodboldspillere fra Derby County F.C.
Fodboldspillere fra Southampton F.C.
Fodboldspillere fra Stoke City F.C.
Fodboldspillere fra Sunderland A.F.C.
Personer fra Manchester
2009 DD45

2009 DD45 er en lille Apollo-asteroide
, 
som passerede tæt forbi Jorden i en afstand af 63.500 km den 2. marts 2009 klokken 13:44 UTC. Asteroiden blev opdaget den 28. februar 2009, kun to dage før dens tætteste nærhed til Jorden.
 

Asteroidens estimerede diameter er mellem 21 og 47 meter. BBC angav minimum distancen som 72.000 km (omkring 1/5 af afstanden mellem Jorden og Månen).

2009 DD45's størrelse er omkring den samme formodede størrelse som objektet, der forårsagede Tunguska-eksplosionen i 1908.

Kilder/referencer

Eksterne henvisninger 
 Universe Today article on 2009 DD45 
 100 meter asteroid will pass Earth Monday! , Phil Plait's Bad Astronomy blog
 

{{DISPLAYTITLE:2009 DD45}}

Nærjords asteroider
Ballet Shoes

Ballet Shoes er en engelsk Tv-film fra 2007 med manuskript af Heidi Thomas, basseret på en roman fra 1936 af Noel Streatfeild med titlenBallet Shoes. Den er instrueret af Sandra Goldbacher.

En tidligere version Ballet Shoes blev produceret som tv-serie af BBC i 1975 intrueret af Timothy Combe.

Hovedrollen spilles af Emma Watson som spiller en lille pige, Pauline Fossil der elsker ballet.

Eksterne henvisninger 

 Ballet Shoes på www.bbc.co.uk
 

Britiske film fra 2007
Tv-film
Danny Pugh

Daniel Adam "Danny" Pugh (født 19. oktober 1982 i Cheadle Hulme, Stockport, England) er en engelsk professionel fodboldspiller. Han spiller i øjeblikket for Port Vale, og har tidligere repræsenteret blandt andet Manchester United og Leeds.

Efter at have spillet en kamp for sin tidligere klub Manchester United, blev Pugh den første spiller, som den nye Leeds-manager Kevin Blackwell fik til klubben, der skete i en pakkeløsning, der sendte den tidligere Leeds-favorit Alan Smith den anden vej. Pugh kom til klubben som et hjælpeværktøj, da hans evne til at spille på venstre side af midtbanen eller i forsvaret var en nøglefaktor i Leeds' trup, da der også kun var fire spillere tilbage i trupen fra sæsonen før (disse fire var Gary Kelly, Michael Duberry, Frazer Richardson og Matthew Kilgallon).

Hans Leeds karriere startede godt: I første halvdel af sæsonen blev han brugt på venstre side af midtbanen i en 4-4-2-formation, og han var klubben topscorer inden ankomsten af David Healy fra Preston. Pugh skiftede senere til venstre back efter Stephen Crainey blev skadet, og Frazer Richardson ikke var førsteprioritet. Senere faldt Pugh alligevel ud af den faste Leeds-opstilling. Blackwells beslutning om at skifte til en 4-3-3-formation betød, at Pughs position blev taget fra ham af David Healy, og da Matthew Kilgallon besatte venstre back-pladsen, blev Pugh henvist til bænken.

Pugh blev solgt til Preston i juni 2006 på et beløb på 250.000 pund, da hans sidste få måneder i Leeds mest blev brugt på bænken (han lavede kun fem optrædener i sine sidste seks måneder i klubben). Pugh blev brugt regelmæssigt på førsteholdet, da han spillede på venstre flanke og lejlighedsvis blev brugt som en central midtbanespiller.

Den 2. november 2007 blev det meddelt, at Stoke City havde skrevet under med Pugh. I første omgang på en låneaftale med henblik på en permanent aftale i januar. Manageren Tony Pulis var "glad for at skrevet under med en venstresidet midtbanespiller med høj kvalitet". Skiftet blev permanent den 3. januar 2008, hvor Stoke betalte Preston 500.000 pund for Pugh. Pugh har været fast mand, siden han tilsluttede sig klubben, hvor han har spillet som venstre midtbanespiller og venstre back. Han har også prøvet sig på den centrale midtbane, hvor han blandt andet har vundet man of the match-titler i kampe mod Watford og Newcastle. Han spillede 67 ligakampe for klubben indtil han i 2012 blev solgt til Leeds United.

Referencer

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Leeds United F.C.
Fodboldspillere fra Preston North End F.C.
Fodboldspillere fra Stoke City F.C.
Carol Moseley Braun

Carol Moseley Braun (født 16. august 1947) var en amerikansk politiker og sagfører som repræsenterede staten Illinois i USAs Senat fra 1993 til 1999. Hun var den førsteafroamerikanske kvinde som blev valgt til det amerikanske senat.

Noter 

Medlemmer af Senatet i USA
Kvindelige medlemmer af USA's kongres
Bregnemos-familien

Bregnemos-familien (Thuidiaceae) er en familie blandt Bladmosserne, som rummer henved 30 arter, der er udbredt i de tempererede, subtropiske og tropiske egne af kloden, hvor de vokser på stammer, klipper og jord. Planterne er meget regelmæssigt enkelt til tredobbet fjerdelte og meget dekorative. Småbladene er bredt trekantede med runde celler og ofte også med vorteagtige udvækster. Bladene på hovedskuddet er tydeligt større end dem på sideskuddene. Man finder næsten altid bladagtige, oft forgrenede udvækster mellem de egentlige blade. Sporekapslerne er krumme. Ud over den normale sporeformering kan planterne formere sig vegetativt ved rodslående stængler. Her beskrives kun de slægter, der er repræsenteret ved arter, som vokser i Danmark.

 Abietinella
 Boulaya
 Bregnemos (Thuidium)
 Cyrto-hypnum
 Fauriella
 Inouethuidium
 Pelekium
 Rauiella
 Thuidiopsis

{|
|
 Actinothuidium
 Aequatoriella
 Anomodon
 Bryochenea
 Bryohaplocladium
 Bryonoguchia
 Claopodium
 Echinophyllum
 Garysmithia
 Haplohymenium
 Helodium
|
 Herpetineuron
 Heterocladium
 Hylocomiopsis
 Leptocladium
 Leptopterigynandrum
 Miyabea
 Orthothuidium
 Ptychodium
 Rauia
 Tetracladium
|}

Note

 Litteratur 
 Jan-Peter Frahm og Wolfgang Frey: Moosflora'', 4. opl., 2004, 

 
Mosfamilier
Terne (tjenestepige)

Terne er en ung kvinde i tjenende stilling, altså en tjenestepige; fra ældre tiders forhold kendes også betegnelserne kammerterne og tjenestemø. Terne bruges især om den, der gør tjeneste hos en dame af fornem stand.

Kilde 
ODS på nettet

Tjenestefolk
URL-alias

URL alias er et redskab i browsere som bruges til at gemme websideer som en kombination af tal eller bogstaver.

Eksempel: Google kan gemmes som gg. Når man ønsker at åbne google's hjemmeside i sin browser er det udelukkende nødvendigt at taste gg.

I nogle browsere er det også muligt at inkorporere en søge funktion så hvis man skriver noget efter gg og trykker enter vil browseren automatisk søge på google på de indtastede søgeord. Dette kræver dog en smule kendskab til programmering da man bruger programmeringssprog for at få browseren til at udføre disse handlinger

Internetsøgning
Datalogi
Bjørneskindshue

Bjørneskindshuen er en militær hovedbeklædning som er fremstillet af skind fra bjørne. Den blev i 1800-tallet anvendt af grenaderer, men siden 1900-tallet er den alene en del af visse paradeuniformer, primært for grenaderer og gardere. I Danmark kendes bjørneskindshuen således især fra Livgardens uniform.

Huer
Militærudstyr
Ulf Kirsten

Ulf Kirsten (født 4. december 1965 i Riesa, Østtyskland) er en pensioneret tysk fodboldspiller, der spillede som angriber hos Bayer Leverkusen i den tyske Bundesliga, og før dette i den bedste østtyske liga hos Dynamo Dresden. I sin tid hos Leverkusen blev han hele tre gange topscorer i Bundesligaen, og var med til at vinde DFB-Pokalen i 1993.

Kirsten spillede i alt 100 landskampe for henholdsvis det østtyske og det fællestyske landshold.

Klubkarriere 
Kirsten startede sin seniorkarriere i 1983 hos Dynamo Dresden, en af storklubberne i den daværende østtyske Oberliga. I 1990 blev han desuden kåret til Årets Spiller i Østtyskland.

Efter Tysklands genforening i 1990 fik østtyske spillere lov til at spille for klubber i det gamle vest, og dette udnyttede Kirsten til at skrive kontrakt med Bundesliga-klubben Bayer 04 Leverkusen. Her var han tilknyttet i de følgende 14 sæsoner, og nåede at score 182 mål for klubben i 350 kampe. I 1993, 1997 og 1998 blev han Bundesligaens topscorer og er (pr. marts 2009) den femte-mest scorende spiller i hele ligaens historie.

Kirsten vandt med Leverkusen DFB-Pokalen (den tyske pokalturnering) i 1993, og var i 2002 desuden med til at nå finalen i Champions Leauge, der dog blev tabt til spanske Real Madrid. Han sluttede sin karriere året efter, ved afslutningen af 2002-03-sæsonen.

Landshold 
Kirsten nåede over en periode på 16 år at spille 100 landskampe. De første 49 blev spillet for Østtyskland, hvor han scorede 14 mål. Efter Tysklands genforening blev han, sammen med andre østtyske spillere som Matthias Sammer og Thomas Doll, inkluderet i det nye fællestyske landshold, som han repræsenterede 51 gange med 21 scoringer til følge.

Kirste var en del af den tyske trup til både VM i 1994 i USA, VM i 1998 i Frankrig og EM i 2000 i Belgien og Holland.

Titler 
DFB-Pokal
 1993 med Bayer Leverkusen

Eksterne henvisninger 
 Spillerinfo

Fodboldspillere fra Tyskland
Fodboldspillere fra Dynamo Dresden
Fodboldspillere fra Bayer 04 Leverkusen
Personer fra Sachsen
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002